**Ministru kabineta noteikumu projekta** **„Grozījumi** **Ministru kabineta** **2010.gada 8.jūnija noteikumos Nr.515 " Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem””** **sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| **1.** | Pamatojums | Reģionālās politikas pamatnostādnēs 2013.-2019.gadam, kas apstiprinātas 2013. gada 29.oktobrī ar Ministru kabineta rīkojumu Nr.496, ietverts rīcības virziens “2.1. Paaugstināt pašvaldību un plānošanas reģionu lomu uzņēmējdarbības veicināšanā un uzlabot uzņēmējdarbības vidi pašvaldībās”. Rīcības virziena veicamais uzdevums ir pilnveidot normatīvo regulējumu, lai veicinātu uzņēmējdarbības aktivitātes palielināšanu. Savukārt sasniedzamais rezultāts paredz izstrādāt un iesniegt Ministru kabinetā grozījumus Ministru kabineta 2010. gada 8.jūnija noteikumos Nr.515 “Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”. |
| **2.** | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Uzņēmējdarbības sekmēšanas pasākumi pašvaldībās ir minēti dažādos attīstības plānošanas dokumentos, tostarp, Deklarācijā par Laimdotas Straujumas vadītā Ministru kabineta iecerēto darbību ir noteikti šādi uzdevumi uzņēmējdarbības veicināšanai pašvaldībās:* „53. Vērtēsim iespēju piedāvāt nodokļu un citus stimulus pašvaldībām veidot pievilcīgu uzņēmējdarbības vidi savā teritorijā un piesaistīt investīcijas.
* 68. Izstrādāsim priekšlikumus uzņēmējdarbības attīstībai reģionos, sekmējot ekonomisko aktivitāti, elastīgu nodarbinātības formu un pašnodarbinātības izplatību.”

Latvijas Nacionālā attīstības plānā 2014. – 2020. gadam ir noteikti vairāki rīcības virzieni, kur viens no tiem ir „Izcila uzņēmējdarbības vide”, kas nosaka, ka izcila uzņēmējdarbības vide nozīmē sakārtotu tiesisko bāzi, prognozējamu valsts atbalsta un uzraudzības sistēmas darbību, uz uzņēmēju vajadzībām orientētus valsts pārvaldes pakalpojumus, kā arī skaidrus un konkurētspējīgus pamatnosacījumus uzņēmējdarbības uzsākšanai un attīstībai, lai katrs, kurš vēlas, varētu veidot uzņēmējdarbību, strādāt un dzīvot Latvijā.Reģionālās politikas pamatnostādnēs 2013.-2019. gadam (apstiprinātas ar Ministru kabineta 2013.gada 29.oktobra rīkojumu Nr.496) ir noteikti reģionālās politikas vidēja termiņa mērķi, kur viens no mērķiem ir stiprināt reģionu un pašvaldību rīcībspēju un lomu savas teritorijas attīstības veicināšanā. Lai sekmētu ekonomiskās aktivitātes paaugstināšanu un teritoriju resursu efektīvu izmantošanu, pamatnostādņu ietvaros paredzēts pasākumu kopums pašvaldību un plānošanas reģionu lomas uzņēmējdarbības veicināšanā paaugstināšanai un uzņēmējdarbības vides pašvaldībās uzlabošanai, t.sk. viens no pasākumiem paredz pilnveidot normatīvos aktus, kas reglamentē pašvaldību tiesības rīkoties ar tai piederošo un piekrītošo mantu, kā arī dot pašvaldībām lielākas tiesības rīkoties ar publisko īpašumu vietējās sabiedrības kopējās interesēs.„Uzņēmējdarbības vides uzlabošanas pasākumu plānā 2014.-2015.gadam” (apstiprināts ar Ministru kabineta 2014.gada 28.novembra rīkojumu Nr.694) ir noteikts, ka uzņēmējdarbības vides kvalitāte ir viens no nozīmīgākajiem elementiem valsts konkurētspējas paaugstināšanai – jo labākus apstākļus valsts spēj radīt uzņēmējiem, jo lielākas investīcijas var sagaidīt tautsaimniecībā, kas savukārt nozīmē jaunu darba vietu rašanos un labklājību iedzīvotājiem. Ekonomikas ministrijas izstrādātajā 2014.gada informatīvajā ziņojumā par darba tirgus vidēja un ilgtermiņa prognozēm minēts, ka pašreizējais bezdarba līmenis galvenokārt ir saistīts ar ciklisko bezdarbu, t.i., ar būtisko ražošanas apjomu un sniegto pakalpojumu samazinājumu krīzes laikā. Tāpēc visi tie pasākumi, kas saistīti ar ekonomisko aktivitāšu un uzņēmējdarbības veicināšanu, stimulē pieprasījuma pieaugumu pēc darbaspēka un palielina nodarbinātību.Ministru kabineta noteikumu projekts „Grozījumi Ministru kabineta 2010.gada 8.jūnija noteikumos Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”” (turpmāk – noteikumu projekts) sagatavots, pamatojoties uz 2013.gada 18.decembra Regulu (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1) vai Komisijas 2014.gada 27.jūnija Regulu (EK) Nr. 717/2014 par Līguma par Eiropas Savienības darbību 107. un 108.panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014.gada 28.jūnijs, Nr. L 190/45) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013.gada 11.decembra Regulu (ES) Nr. 1379/2013 (Eiropas Savienības Oficiālais Vēstnesis, 2013.gada 28.decembris, Nr. L 354/1) vai Komisijas 2013.gada 18.decembra Regulu (ES) Nr. 1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr. L 352/9).Ņemot vērā sadarbībā ar pašvaldībām secinātos risinājumus, kas ļautu sekmēt pašvaldību tiesības rīkoties ar tai piederošo un piekrītošo mantu, kā arī dotu pašvaldībām plašākas tiesības rīkoties ar publisko īpašumu vietējās sabiedrības kopējās interesēs, Vides aizsardzības un reģionālās attīstības ministrija (turpmāk – VARAM) normatīvo aktu pilnveidošanā attiecībā uz iepriekš minētajām problēmām ir sagatavojusi grozījumus Ministru kabineta 2010.gada 8.jūnija noteikumos Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”.Noteikumu projekta izstrādes laikā, sadarbojoties iesaistītajām pusēm – Finanšu ministrijai, VAS “Valsts nekustamie īpašumi”, Latvijas Pašvaldību savienībai, u.c., pēc vēl citu, ar VARAM galvenā priekšlikuma par samazinātas nomas maksas piemērošanu nesaistītu citu grozījumu redakcionālas sagatavošanas un saskaņošanas, tika konstatēts, ka līdzīgs uzdevums attiecībā uz minēto Ministru kabineta noteikumu pārskatīšanu dots arī Finanšu ministrijai. *VARAM aicina izteiktos ierosinājumus, kas neattiecas uz VARAM sākotnējo mērķi noteikumu projekta izstrādē par nomas maksas atlaides piešķiršanu, skatīt kontekstā ar Finanšu ministrijai* 2014. gada 5. decembra Ministru kabineta komitejas sēdē *doto uzdevumu* (protokols Nr.41, 2.4.3. punkts), kas paredz Finanšu ministrijai, līdz 2015. gada 30. jūnijam iesniegt izskatīšanai Ministru kabinetā informatīvo ziņojumu, izvērtējot risinājuma variantus par pašvaldību īpašumu iznomāšanas kārtību. Pamatojoties uz informatīvā ziņojumā piedāvāto variantu, izstrādāt nepieciešamos normatīvo aktu projektus. Saskaņošanā iesaistīto pušu ierosinājumi:Piemēram, Latvijas Pašvaldību savienība ierosina:* Ministru kabineta noteikumus papildināt ar regulējumu par tiesībām pašvaldībām izdot saistošos noteikumus un noteikt īslaicīgas telpu nomas izcenojumus, piemēram, pašvaldību telpu iznomāšana privātiem pasākumiem, kas nav saistīti ar Ministru Kabineta noteikumu 3.punktā minētajām jomām. VARAM norāda, ka būtu jāveic attiecīga priekšizpēte par šāda regulējuma lietderību, jo jau šobrīd pašvaldības ir tiesīgas izdot saistošos noteikumus, kuros noteikts īslaicīgu telpu nomas cenrādis. Šāds cenrādis tiek sastādīts pamatojoties uz likuma “Par pašvaldībām” 21.panta 14.punktu, kas nosaka, ka dome var noteikt, ja tas nav aizliegts ar likumiem vai Ministru kabineta noteikumiem, maksu par citiem pakalpojumiem, ko sniedz pašvaldības iestādes, piemēram, noteikt maksu par sporta zāles īslaicīgu nomu.
* nākotnē dot iespēju pašvaldībām pašām noteikt nomas maksas aprēķināšanas kārtību ar saistošajiem noteikumiem. Ministru kabineta noteikumi izstrādāti, lai padarītu caurskatāmu lēmumu par nomas līgumu nosacījumiem pieņemšanas procesu, tāpat arī lai noteiktu vienotu kārtību, lai nodrošinātu, ka valsts un pašvaldību nekustamais īpašums tiek nodots lietošanā par likumā „Par publiskas personas finanšu līdzekļu un mantas izšķērdēšanas novēršanu” noteikto iespējami augstāko cenu. Līdz ar to, iesniegtais priekšlikums rūpīgi izvērtējams, ņemot vērā iespējamos korupcijas riskus.
* izvērtēt iespēju no Ministru kabineta noteikumiem izslēgt 4.7.apakšpunktu. Sadarbībā ar VAS “Valsts nekustamie īpašumi” analīze uz šādu iespējamību tiks ietverta līdz 2015.gada beigām Finanšu ministrijas gatavotajā noteikumu projektā.
* pašvaldībām dot rīcības brīvību attiecībā uz sava īpašuma izmantošanu un, lai novērstu normatīvā regulējuma sadrumstalotību, Latvijas Pašvaldību savienība uzskata, ka ir nepieciešams veidot vienotu tiesisko regulējumu par publisko personu mantas iznomāšanu, un attiecībā uz pašvaldībām, nosakot vienīgi vispārīgus principus, kas ievērojami, iznomājot pašvaldību mantu, atstājot pašu pašvaldību ziņā detalizētāku iznomāšanas nosacījumu regulēšanu.

Tieslietu ministrija ierosina:* 3.punktā paredzēto gadījumu uzskaitījumu aizstāt ar atsauci no likuma “Par pašvaldībām” 15.pantā norādīto autonomo funkciju, kas nosaka pašvaldības pienākumu gādāt par savas administratīvās teritorijas labiekārtošanu. Ņemot vērā, ka esošajā noteikumu projekta versijā paredzētais gadījumu uzskaitījums nevar tikt vispārināts, lai neradītu pārpratumus, VARAM aicina šo jautājumu analizēt kontekstā ar Finanšu ministrijai doto uzdevumu. Tostarp minētā uzdevuma ietvaros būtu detalizēti jāanalizē 80.punkta redakcionālā formulējuma maiņa.

Sākotnēji noteikumu projekta ietvaros bija paredzēts, ka nekustamā īpašuma nomas līgumu var noteikt uz laiku, kas ir ilgāks par 12 gadiem, bet nepārsniedz 30 gadus. Noteikumu projekta saskaņošanas gaitā tika secināts, ka nav iespējams 30 gadu termiņu attiecināt arī uz nekustamā īpašuma nomas līgumu saskaņā ar “Publiskas personas finanšu līdzekļu un mantas izšķērdēšanas novēršanas likumā” (turpmāk – Izšķērdēšanas likums) noteikto. Atsaucoties uz Finanšu ministrijas lūgumu, Saeimas Juridiskais birojs sniedza sekojošu skaidrojumu: “(...) Izšķērdēšanas novēršanas 6.1panta pirmajā daļā ietvertā atsauce uz Ministru kabineta noteikumiem ir vienīgi norādes norma, kas neparedz deleģējumu Ministru kabinetam patstāvīgi noteikt citādus nomas līguma termiņus nekā tie, kas noteikti Izšķērdēšanas novēršanas likumā.” Līdz ar to būtu nepieciešamas izmaiņas Izšķērdēšanas likumā, paredzot, ka cita nekustamā īpašuma nomas līgumu var slēgt uz laiku līdz 30 gadiem, pielāgojot termiņam, kas jau ir attiecībā uz zemes nomas līgumu.Lai izvērtētu publiskas personas iespējas (rīcības) uzņēmējdarbības veicināšanai, VARAM analizēja normatīvo regulējumu attiecībā uz publiskas personas, sevišķi pašvaldību tiesībām rīkoties ar savu mantu. Vienlaikus tika analizētas pašvaldību attīstības programmu rīcību plānā un investīciju plānā visbiežāk ietvertās rīcības uzņēmējdarbības veicināšanai. Tika secināts, ka normatīvajos aktos paredzētais pilnvarojums attiecībā uz publiskas personas tiesībām rīkoties ar savu mantu ir nepietiekams. Lai veicinātu jaunu darba vietu rašanos ir nepieciešams palielināt publiskas personas, sevišķi pašvaldību lomu uzņēmējdarbības un inovācijas veicināšanā. VARAM veiktajā aptaujā par apstākļiem, kas ierobežo pašvaldībām veicināt uzņēmējdarbību, liecina, ka traucējošākie aspekti ir:1. Finanšu trūkums;
2. Risks pārkāpt “Publiskas personas finanšu līdzekļu un mantas izšķērdēšanas novēršanas likumu”;
3. Risks radīt konfliktu ar neatbalstītajiem uzņēmējiem;
4. Motivējošu instrumentu un informācijas trūkums par uzņēmēju atbalsta iespējām.

Projekta *mērķis* ir veicināt ekonomisko aktivitāti, uzlabot uzņēmējdarbības vidi, padarot to pievilcīgu gan vietējiem, gan ārvalstu komersantiem, tādejādi ilgtermiņā paaugstinot kopējo uzņēmējdarbības vides konkurētspēju. Ar noteikumu projektā ietvertajām normām tiks palīdzēts pašvaldībām Eiropas Savienības fondu projektu plānošanā, proti, nākotnē paredzami vairāki projekti, kur pašvaldības izbūvēs ēkas, un varētu tās nodot nomā komersantiem, vai arī tiks uzlabotas inženierkomunikācijas pie jau esošajiem pašvaldības īpašumiem ar mērķi nodot šos objektus konkurētspējīgiem uzņēmumiem – nomniekiem. Līdz ar to noteikumu projektā ietvertais atbalsta princips – sniegt atbalstu samazinātas nomas maksas veidā (līdz 50%) nekustamā īpašuma nomniekam būs papildus atbalsts un motivācija. Savukārt projekta būtība ir veikt esošā normatīvā regulējuma izmaiņas attiecībā uz publiskas personas iespējām sniegt atbalstu komercdarbības veicējiem samazinātas nomas maksas veidā, nomājot publiskai personai piederošu mantu. Noteikumu izstrādes sākuma stadijā bija paredzētas tiesības tikai pašvaldībām nomniekiem sniegt atbalstu samazinātas nomas maksas veidā, tomēr, lai izvairītos no vienas vai otras grupas tiesību ierobežošanu, normatīvā regulējuma izmaiņas attiecinātas uz publisku personu. Tostarp, noteikumu projekts ietver arī redakcionālus precizējumus esošajā noteikumu saturā.Līdz ar to Projekts ietver šādus grozījumus:* Precizēts Ministru kabineta 2010.gada 8.jūnija noteikumu Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” nosaukums, ņemot vērā likuma nosaukumu uz kā pamata izdoti minētie noteikumi, t.i., Publiskas personas finanšu līdzekļu un mantas izšķērdēšanas novēršanas likums. Vienlaikus precizēta norāde uz Noteikumu izdošanas tiesisko pamatu, kā arī 3.nodaļas nosaukums.
* Iestrādāti punkti, kas, ņemot vērā terminu aizvietojamību atbilstību, ar vārdiem „publiska persona” aizstāj tādus vārdus kā, piemēram, „valsts, pašvaldība” saskaņā ar Publiskas personas finanšu līdzekļu un mantas izšķērdēšanas novēršanas likumā izmantoto terminoloģiju.
* Attiecībā uz 3.nodaļas attiecināšanu arī uz privātpersonām, kas veic deleģētu funkciju, jāsecina, ka Publiskas personas finanšu līdzekļu un mantas izšķērdēšanas novēršanas likuma 5.pants pieļauj nodot bezatlīdzības lietošanā nekustamos īpašumus deleģēto pārvaldes uzdevumu veikšanai. Valsts pārvaldes iekārtas likums attiecas arī uz privātpersonu, kura pilda likumā noteiktajā kārtībā tai deleģētos vai ar pilnvarojumu nodotos valsts pārvaldes uzdevumus, likumā ir normas par valsts pārvaldes principiem attiecībā uz privātpersonu. Veikti precizējumi noteikumu 55., 58. un 62. punktā. Pēc Finanšu ministrijas ierosinājuma precizēts 55. un 58. punkts, papildinot ar vārdiem “privātpersonai”. Tostarp, punktā nav ietverti vārdi “publiskas personas kapitālsabiedrība”, jo projektam ir jāaptver tāds pats kapitālsabiedrību loks, kā to paredz Izšķērdēšanas novēršanas likums. Precizējums 62.punktā veikts, ņemot vērā, ka no spēkā esošās redakcijas nav saprotams,kas domāts ar formulējumu „veiks attiecīgās darbības”. Secināts, ka noteikumos ar formulējumu “veiks attiecīgās darbības” jāsaprot “veiks kapitālieguldījumus”, kas noteikts noteikumu 61.punktā.
* Papildināts Noteikumu 3.punkts, nosakot, ka Noteikumu prasības par izsoles kārtību (noteikumu 2.nodaļa) un nosacītās nomas maksas noteikšanas metodika (noteikumu 3. un 4.nodaļa) minētajos gadījumos nav piemērojamas, gadījumos, ja pašvaldība iznomā ielu (tās daļu) transporta būvju un inženiertīklu būvdarbu veikšanai, veicot ielas seguma uzlaušanu, zemes darbus un ielas konstrukcijas atjaunošanu,  vai būvdarbu veikšanai, kuru laikā nepieciešams aizņemt ielas elementus, kā arī gadījumos, kad nepieciešams aizņemt ielas elementus, novietojot nožogojumus, sastatnes, konteinerus, estakādes, būvmateriālus un dažādus mehānismus, kā arī citas pagaidu konstrukcijas, saskaņā ar Ministru kabineta, pašvaldību domes vai citas atvasinātas publiskas personas apstiprinātu maksas pakalpojumu cenrādi. Cenrādis tiek noteikts ielām kopumā, nevis katrai ielai atsevišķi. Noteikts, ka maksas pakalpojumu cenrāži var tik pārskatīti pēc nepieciešamības, bet ne retāk kā reizi 6 gados – gan nomas objektiem, kas netiek iznomāti komerciāliem mērķiem, gan nomas objektiem, kas tiek iznomāti komerciāliem mērķiem, kas kvalificējas kā komercdarbības atbalsts.
* Papildināts Noteikumu 4.10.apakšpunkts ar jēdzienu „privātpersona”, lai veicinātu publiskas personas autonomiju publiskas funkcijas nodrošināšanai, izvērtējot situācijas, kad privātais sektors var nodrošināt publiskas funkcijas veikšanu, piemēram, veselības aprūpes pieejamību – nodrošināt ģimenes ārsta prakses vietu; vides un dzīvnieku aizsardzības funkcijas veikšanai – nodrošināt pilsētvidē nonākušo savvaļas dzīvnieku aprūpi. Noteikumu projekta 6.punkts.
* Papildināts Noteikumu 9.punkts, paredzot, ka iznomātājam ir tiesības izlemt, vai pagarināt attiecīgā nomas līguma termiņu ar nomnieku (nerīkojot izsoli), ja tas, labticīgi pildījis nomnieka pienākumus, tostarp, tam nav nenokārtotas parādsaistības ar iznomātāju. T.i. nomniekam nav nenokārtotas parādsaistības pret iznomātāju, kā arī nav iznomātājam zināmu nekustamā īpašuma uzturēšanai nepieciešamo pakalpojumu parādu, kas ietver arī saistības par komunālo maksājumu segšanu. Saskaņošanas procesā jeb noteikumu projekta evolūcijas gaitā tika iesaistītas arī citas institūcijas, kā rezultātā tika secināts, ka ir lietderīgi paplašināt iznomātāju loku, kas var būt publiska persona, neizdalot iznomātāju grupas atsevišķi, piemēram, valsts, pašvaldība, u.c. Minētā punkta mērķis ir paplašināt iznomātāju tiesības, nosakot, ka, ievērojot sabiedrības intereses un lietderības apsvērumus, iznomātājam ir tiesības izlemt vai pagarināt attiecīgā nomas līguma termiņu, ja nomnieks labticīgi pildījis nomas līgumā noteiktos pienākumus. Savukārt punkta būtība ir definēt gadījumus, kuri iznomātājam ir jāvērtē, izskatot iespēju pagarināt nomas līguma termiņu bez izsoles rīkošanas, kā arī noteikt gadījumus, kā tiek noteikta nomas maksa, piemēram, ja nomas objekts tiek iznomāts komerciāliem mērķiem. Tostarp noteikts nomnieka pienākums atsevišķos gadījumos (ja nomas objekts tiek iznomāts komerciāliem mērķiem) papildus nomas maksai kompensēt sertificēta vērtētāja atlīdzības summu. Sertificēta vērtētāja pieaicināšana nav obligāta, ņemot vērā, ka esošajos noteikumos ir paredzēta arī izsole, ar kuras palīdzību var noteikt nomnieku. Sertificēta vērtētāja atlīdzība nomas maksai pievienojama gadījumā, ja to ir iespējams attiecināt konkrētam nomniekam, t.i., ja, piemēram, sertificēts vērtētājs nosaka tirgus nomas maksu visam īpašumam, kuru nomās nomnieks. Šāda norma iekļauta, piemēram, lai izvairītos no situācijas, kad iznomātājs pieaicina sertificētu vērtētāju īpašuma tirgus nomas maksas noteikšanai bez potenciāla nomnieka, un brīdī, kad ir atrasts nomnieks daļai no īpašuma, tam ir nepieciešams kompensēt sertificēta vērtētāja atlīdzību par visa īpašuma vērtēšanu.
* Veikti grozījumi Noteikumos attiecībā uz telpu nomas līguma pagarināšanu ar esošo nomnieku, nerīkojot izsoli, bet, pieaicinot sertificētu vērtētāju, kas noteiktu turpmāko nomas maksu atbilstošu esošai tirgus situācijai. Gadījumos, kad sertificēta vērtētāja darba atlīdzības summu var attiecināt uz konkrētu nomnieku, tad tā atlīdzību ietver nomas līgumā.
* Projektā izteikts Ministru kabineta noteikumu 9.punkts redakcijā par nomas līguma termiņa pagarināšanu, nerīkojot izsoli, tas attiecas gan uz kustamu, gan nekustamu mantu. Vienlaikus šāda kārtība attiecas arī uz noteikumu 87.punktu, kur ar vārdiem “attiecīgais nomas līgums” saprotams, ka šis nomas līgums var būt gan kustamai, gan nekustamai mantai.
* Precizētas iznomātāja tiesības noteikumu 52.punktā, norādot, ka iznomātājam ir tiesības, bet ne pienākums, secīgi piedāvāt slēgt nomas līgumu ar pretendentu, ja nomas tiesību pretendents, kurš nosolījis augstāko nomas maksu, atsakās slēgt nomas līgumu. No esošās redakcijas nav saprotams, cik nākamajiem pretendentiem jāpiedāvā slēgt nomas līgumus līdz arī nav saprotams vai būtu jāpiedāvā slēgt nomas līgumu trešajam un ceturtajam pretendentam.
* Lai izslēgtu valsts atbalsta esamību, gadījumos, ja kustamu un nekustamu mantu iznomā mērķiem, kas kvalificējas kā komercdarbības atbalsts, publiskai personai, iznomājot tās īpašumus, tie ir jāiznomā par sertificēta vērtētāja noteiktu tirgus vērtību vai izsoles kārtībā kā noteikts Komisijas paziņojumā Nr. 97/C 209/03. Komisijas paziņojumā ir ietverts skaidrojums, par neatkarīgā eksperta (noteikumu projektā lietots jēdziens – sertificēts vērtētājs) darbības principiem. Gadījumos, kadnomas objektu (kustamu mantu) iznomā privāto tiesību subjektiem, tad visos gadījumos, kad konstatēts komercdarbības atbalsts, pieaicina sertificētu vērtētāju. Vērtētājam jābūt neatkarīgam, veicot uzdevumus, t.i., publiskām iestādēm nav tiesību izdot rīkojumus attiecībā uz novērtēšanas rezultātiem. Valsts novērtēšanas biroji un valsts amatpersonas vai darbinieki tiek uzskatīti par neatkarīgiem, ja netiek pieļauta nepamatota ietekme uz viņu atzinumiem. Ja nomnieka noskaidrošanai tiek rīkota izsole, iznomātājam, noteikumos noteiktā kārtībā nosakot publicējamo nosacīto nomas maksu (noteikumu 67.punktā minēts, ka nosacīto nomas maksu nosaka augstāku par nomas maksu, kas noteikta saskaņā ar noteikumu 3.nodaļu), jāņem vērā Publiskas personas finanšu līdzekļu un mantas izšķērdēšanas novēršanas likuma 3.pantā noteiktais pienākums mantu lietošanā nodot citai personai par iespējami augstāku cenu, tādējādi, izpētot tirgus situāciju, publicējamo nosacīto nomas maksu jānosaka iespējami tuvu tirgus nomas maksai. Pirms izsoles publicējamās nosacītās nomas maksas noteikšanai iznomātājs var pieaicināt arī sertificētu vērtētāju, taču tā pieaicināšana nav obligāta. Sertificētu vērtētāju var pieaicināt, jakustamu mantu iznomā, bet tas nekvalificējas kā komercdarbības atbalsts.
* Projektā paredzētas tiesības iznomātājam sniegt atbalstu samazinātas nomas maksas veidā nekustamā īpašuma nomniekam (komersantam), kura saimnieciskās darbības veids atbilst Komisijas 2013. gada 18. decembra Regulai (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352/1) (turpmāk – Komisijas regula Nr. 1407/2013) vai Komisijas 2014.gada 27.jūnija Regulai (EK) Nr. 717/2014 par Līguma par Eiropas Savienības darbību 107. un 108.panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014.gada 28.jūnijs, Nr. L 190/45) (turpmāk – Komisijas regula Nr. 717/2014) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013.gada 11.decembra Regulu (ES) Nr. 1379/2013 [par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr. 1224/2009 un atceļ Padomes Regulu (EK) Nr. 104/2000](http://eur-lex.europa.eu/legal-content/LV/AUTO/?uri=celex:32013R1379) (Eiropas Savienības Oficiālais Vēstnesis, 2013.gada 28.decembris, Nr. L 354/1) (turpmāk – Eiropas Parlamenta un Padomes regula Nr.1379/2013) vai Komisijas 2013.gada 18.decembra Regulai (ES) Nr. 1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk – Komisijas regula Nr.1408/2013), nosakot nomas maksas atlaidi ne vairāk kā 50% no noteiktās nomas maksas apmēra. Vienlaikus nomniekam jāievēro vismaz viens no nosacījumiem, piemēram, radīt jaunas darba vietas, veikt finansiālus ieguldījumus nomas objekta infrastruktūras attīstībā u.c. Sākotnējā grozījumu projekta būtība bija paredzēt, ka  iznomātājam ir tiesības sniegt atbalstu samazinātas nomas maksas veidā līdz pieciem gadiem nekustamā īpašuma nomniekam, tādējādi noteikumus papildinot ar  69.3punktu. Nepieciešamie, derīgie un greznuma izdevumi ieguldījumu veidā nomas objekta uzlabošanā nevar būt par pamatu atbalsta sniegšanai saskaņā ar noteikumu projektā sniegtajiem nosacījumiem. Noteikumu projekta saskaņošanas procesā tika iesaistītas arī citas institūcijas un šajā gadījumā tika secināts, ka šo punktu nepieciešams attiecināt uz visiem iznomātājiem – gan valsti, gan pašvaldību, lai izvairītos no vienas vai otras grupas tiesību ierobežošanu attiecībā uz samazinātas nomas maksas piešķiršanas iespējām. VARAM norāda, ka „radīt jaunas darba vietas” var nozīmēt arī divu jaunu darba vietu radīšanu, kas, piemēram, Latgales reģionā vērtējams kā ļoti nozīmīgs potenciāla nomnieka ieguldījums. Līdz ar iepriekš minēto, šī noteikumu projekta ietvaros nav paredzēts definēt konkrētu jaunradīto darba vietu skaitu.
* Noteikumi papildināti ar 69.4 punktu, kas paredz, ka pašvaldībai, samazinot nekustamā īpašuma nomas maksu pašvaldībai piederošiem īpašumiem, ir tiesības noteikt papildus nosacījumus nomniekam, izdodot saistošos noteikumus. Līdzīgi kā Ministru kabineta 2007.gada 30.oktobra noteikumos Nr.735 „Noteikumi par publiskas personas zemes nomu”, arī šajā noteikumu projektā paredzēts, ka pašvaldības nomas maksas atlaidi var piešķirt, ņemot vērā noteikumu projektā definētos nosacījumus vai arī izvēloties citus nosacījumus, piemēram, tādu nosacījumu, kas visprecīzāk raksturo pašvaldības ekonomiskās attīstības specializāciju, u.tml.
* Noteikumi papildināti ar 69.5 punktu, kas paredz kārtību, kādā veidā iznomātājam ir tiesības atcelt atbalstu samazinātas nomas maksas veidā. Noteikumu projektā nav ietvertas atsauces uz konkrētiem normatīvajiem aktiem, kas paredz atbildību par Projekta 69.5 apakšpunktos minētajiem pārkāpumiem.
* Gadījumos, kad ieslodzījuma vietas nomas objektu iznomā komersantam ir  nepieciešams piemērot  tādus pašus valsts atbalsta nosacījumus, kā tas ir visos citos gadījumos, kad nomas objekts tiek iznomāts komerciāliem mērķiem, līdz ar to no noteikumiem svītrots 631. un 69.3 apakšpunkts.
* Noteikumi papildināti ar 72.1 punktu, kas paredz to, ka nekustamas mantas nomas līguma termiņu slēdz uz laiku, kas nav ilgāks par 6 gadiem. Vienlaikus, noteikumu projektā norādīti gadījumi, kad nomas termiņš var būt ilgāks, pat uz laiku līdz 30 gadiem, saskaņā ar Publiskas personas finanšu līdzekļu un mantas izšķērdēšanas novēršanas likumā noteikto. VAS “Valsts nekustamie īpašumi” skaidro, ka šāds papildinājums noteikumu projektā ir nepieciešams iznomātāja aizsardzībai pret negodprātīgu nomnieku, lai bez tiesvedības varētu nomas līgumu nepagarināt. Šobrīd praksē tiek novērots, ka ir gadījumi, kad nomnieks nepilda savas saistības, taču nomas līgumu bez tiesas ceļa nevar lauzt, turklāt tiesvedības process nereti ir ilgstošs. Lai risinātu praksē pastāvošu problēmu, nepieciešams veikt atbilstošas izmaiņas normatīvajā regulējumā. Lai arī šobrīd saskaņā ar normatīvo regulējumu iznomātājs var slēgt nomas līgumu pēc nepieciešamības uz trim, pieciem, desmit utt. gadiem, nomas līgums, kas noslēgts uz ilgstošu termiņu, no vienas puses, sniedz stabilitātes sajūtu nomniekam, bet no otras puses – ierobežo iznomātāja tiesības pārvērtēt nomas līgumā iekļautās prasības, ja tāda nepieciešamība ir radusies. Tādējādi 6 gadu termiņš būtu optimāls, kura laikā iznomātājs varētu izvērtēt, vai nomas līgums var tikt pagarināts. Noteikumu projekta 27.punkts.
* Precizēts 73.punkts, paredzot, ka nomas līgumu var ne tikai slēgt, bet arī pagarināt, precizēts termiņš, kurā veicama amortizācija. Vienlaikus precizēts 75.punkts, paredzot, ka iznomātājam ir tiesības pagarināt nomas objekta nomas līguma termiņu, ja nomnieks iesniedz pieteikumu Eiropas Savienības struktūrfondu, Kohēzijas fonda vai citu ārvalstu finanšu instrumentu projekta īstenošanai, kas paredz ieguldīt finanšu līdzekļus nomas objektā. Tostarp 73.punktā noteikts, ka gadījumos, kad nomas objektam nepieciešamos un derīgos izdevumus, kurus nevar amortizēt jeb atpelnīt 6 gadu termiņā, nomas līgumu var slēgt vai pagarināt uz laiku, kas nepārsniedz 30 gadu. Ņemot vērā  termina “infrastruktūra” dažādos skaidrojumus un izpratni, lai novērstu iespējamu sašaurinātu normas tulkošanu, kā arī lai nākotnē neradītu problēmas ar normas piemērošanu, 73.punktā vārds “infrastruktūras” aizstāt ar vārdiem “nekustamā īpašuma”.
* Noteikumu projektā definēts, ka nododot nomas objektu apakšnomā jebkuram saimnieciskās darbības veicējam komerciāliem mērķiem, nomas maksu nosaka atbilstoši tirgus nomas maksai, proti, nepastāv izņēmumi attiecībā uz uzņēmumiem sabiedriskās ēdināšanas nodrošināšanai.
* Papildināts Ministru kabineta noteikumu 87.punkts, ietverot nomas maksas noteikšanas kārtību ar sertificēta vērtētāja starpniecību, kā arī nomas līguma termiņa pagarināšanu. 87.punkts ir pārejas punkts, iznomātājam ir tiesības pagarināt nomas līguma termiņu ar nomnieku saskaņā ar šo noteikumu 9., 9.1 un 9.2 punktā noteikto. Noteikumu 9.1 punktā nav ietverta atsauce uz Publiskas personas finanšu līdzekļu un mantas izšķērdēšanas novēršanas likumu, ņemot vērā, ka šāda atsauce ietverta 72.1 punktā. Tādējādi 72.1 punkts attiecas gan uz nomas līgumu slēgšanu, gan uz nomas līgumu pagarināšanu.
 |
| **3.** | Projekta izstrādē iesaistītās institūcijas | 2014.gada 3.jūlijā Latvijas Pašvaldību savienība organizēja pašvaldību juristu sanāksmi, lai izvērtētu Noteikumu piemērošanas pieredzi. Sanāksmē tika pieaicināti pārstāvji no VARAM, Finanšu ministrijas, Valsts akciju sabiedrības „Valsts nekustamie īpašumi”, tās laikā apspriesti VARAM ierosinātie priekšlikumi grozījumiem Noteikumos un izteikts konceptuāls atbalsts grozījumu virzībai. |
| **4.** | Cita informācija | Nav. |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| **1.** | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas nomā vai vēlas nomāt publiskai personai piederošu mantu.Publiskas personas, kuras iznomā tās īpašumā vai valdījumā esošu mantu. |
| **2.** | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| **3.** | Administratīvo izmaksu monetārs novērtējums | Noteikumu projekta īstenošanai papildus līdzekļi no valsts vai pašvaldību budžeta nav nepieciešami.  |
| **4.** | Cita informācija | Projekts šo jomu neskar. |
| **III Tiesību akta projekta ietekme uz valsts budžetu un pašvaldību budžetiem** |
|  **Rādītāji** |  **2015. gads** |  Turpmākie trīs gadi (tūkst. euro) |
|  2016. |  2017. |  2018. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | Projekts šo jomu neskar  |     Projekts šo jomu neskar | Projekts šo jomu neskar |  Projekts šo jomu neskar | Projekts šo jomu neskar |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |    |    |    |    |    |
|  1.2. valsts speciālais budžets |    |    |    |    |    |
|  1.3. pašvaldību budžets |    |    |    |    |    |
|  2. Budžeta izdevumi: | Projekts šo jomu neskar  |   Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
|  2.1. valsts pamatbudžets |    |    |    |    |    |
|  2.2. valsts speciālais budžets |    |    |    |    |    |
|  2.3. pašvaldību budžets |    |    |    |    |    |
|  3. Finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
|  3.1. valsts pamatbudžets |    |    |    |    |    |
|  3.2. speciālais budžets |    |    |    |    |    |
|  3.3. pašvaldību budžets |    |    |    |    |    |
|  |  |  |  |  |  |
|  1 |  2 |  3 |  4 |  5 |  6 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar | Projekts šo jomu neskar | Projekts šo jomu neskar   | Projekts šo jomu neskar | Projekts šo jomu neskar |
|  |  |  |  |
| Projekts šo jomu neskar | Projekts šo jomu neskar   | Projekts šo jomu neskar | Projekts šo jomu neskar |
| Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
|  5. Precizēta finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
|  5.1. valsts pamatbudžets |    |    |    |    |
|  5.2. speciālais budžets |    |    |    |    |
|  5.3. pašvaldību budžets |    |    |    |    |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Projekts šo jomu neskar. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Noteikumu projekta īstenošana neradīs papildus izdevumus valsts un pašvaldību budžetiem. Savukārt ieņēmumi nav precīzi aprēķināmi, jo nav nosakāma potenciālo nomnieku interese par iznomāšanai paredzētajiem nekustamajiem īpašumiem. |

*Anotācijas IV sadaļa – projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību  | 1)Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013);2) Komisijas 2014. gada 27. jūnija Regulu (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) (turpmāk – Komisijas regula Nr. 717/2014) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu (ES) Nr. 1379/2013 par zvejas un akvakultūras produktu tirgu kopīgo organizāciju;3) Komisijas 2013. gada 18. decembra Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk – Komisijas regula Nr. 1408/2013). |
| 2. | Citas starptautiskās saistības  | Nav |
| 3. | Cita informācija  | Nav |
|  1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Komisijas regula Nr.1407/2013; Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1)Komisijas regula Nr.717/2014; Komisijas 2014. gada 27. jūnija Regula (EK) Nr. 717/2014 par Līguma par Eiropas Savienības darbību 107. un 108.panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45)Komisijas regula Nr.1408/2013; Komisijas 2013. gada 18. decembra Regula (ES) Nr. 1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9)Eiropas Parlamenta un Padomes 2013. gada 11. decembra Regula (ES) Nr. 1379/2013 [par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr. 1184/2006 un (EK) Nr. 1224/2009 un atceļ Padomes Regulu (EK) Nr. 104/2000](http://eur-lex.europa.eu/legal-content/LV/AUTO/?uri=celex:32013R1379) (Eiropas Savienības Oficiālais Vēstnesis, 2013. gada 28. decembris, Nr. L 354/1) |
| A | B  | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1407/2013 2.panta 2.punkts; 3.panta 2.punkts. | Noteikumu projekta 69.6 2 apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2007 2.panta 2.punkts; 3.panta 2.punkts. | Noteikumu projekta 69.6 2 apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 2.panta 2.punkts, 3.panta 2.punkts. | Noteikumu projekta 69.6 2 apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/20131.panta 2.punkts | Noteikumu projekta 69.6 3 apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/20141.panta 2., 3.punkts | Noteikumu projekta 69.6 3 apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/20131.panta 2., 3.punkts | Noteikumu projekta 69.6 3 apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1407/2013 3.panta 2.punkts; 5.panta 1., 2. punkts | Noteikumu projekta 69.6 6. apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.717/2014 3.panta 2.punkts; 5.panta 1., 2. un 3.punkts. | Noteikumu projekta 69.6 6 apakšpunkts | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.1408/2013 3.panta 2.punkts; 5.panta 1., 2. un 3.punkts. | Noteikumu projekta 69.6 6 apakšpunkts | Vienība tiek ieviesta pilnībā. | Netiek paredzētas stingrākas prasības. |
|  2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| **1** | Plānotās sabiedrības līdzdalības un komunikācijas aktivitātes saistībā ar projektu | Atsauce uz noteikumu projekta izsludināšanu Valsts sekretāru sanāksmē publicēta VARAM mājas lapā. |
| **2.** | Sabiedrības līdzdalība projekta izstrādē | Sabiedrības priekšlikumi vai iebildumi nav saņemti. |
| **3.** | Sabiedrības līdzdalības rezultāti | Projekts šo jomu neskar. |
| **4.** | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  **1.** |  Projekta izpildē iesaistītās institūcijas | Aizsardzības ministrija, Ekonomikas ministrija, Finanšu ministrija, Tieslietu ministrija, Veselības ministrija, Konkurences padome, Pārresoru koordinācijas centrs, Latvijas Pašvaldību savienība. Visas publiskās personas, kuru īpašumā vai valdījumā ir kustama vai nekustama manta, kas var tikt iznomāta. |
| **2.** | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| **3.** | Cita informācija | Nav. |

Iesniedzējs:

Vides aizsardzības un reģionālās attīstības ministrs K.Gerhards

Vīza:

Valsts sekretārs G.Puķītis

2015.08.27.

5076

M.Vēvere

66016773, Marta.Vevere@varam.gov.lv

D.Ziediņa

66016725, Dace.Ziedina@varam.gov.lv